**2017 წლის 26 ივნისის**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ოფისში (თბილისი, ძმ. ზუბალაშვილების ქ.36). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**ელგუჯა ჩხაიძე- წევრი**

**თემურ სიმონიშვილი- წევრი**

**ქეთევან ჯაფარიძე- სარევიზიო კომისიის კოორდინატორი**

**სხდომის დაწყების დრო- 15:00 საათი**

**დღის წესრიგი:**

1. საქართველოს კანონის „ადვოკატთა შესახებ“ 29-ე მუხლის, მე-5 პუნქტის თანახმად, ასოციაციის საფინანსო საქმიანობის შემოწმების, ასევე, ამავე მუხლის პირველი პუნქტის თანახმად, კანონის და წესდების შესრულებისა და ფინანსური სახსრების თუ სხვა ქონების საწესდებო მიზნების შესაბამისად გამოყენებაზე კონტროლის განხორციელების მიზნით, ასოციაციის 2016 წლის საანგარიშგებო პერიოდის ფინანსური აუდიტის ჩატარებისთვის გამოცხადებული კონკურსის პერიოდში (მ/წ 6 ივნისის 25 ივნისის ჩათვლით) შემოსული აუდიტორული ფირმების განაცხადებების განხილვა.

სარევიზიო კომისიის კოორდინატორმა - ქეთევან ჯაფარიძემ წევრებს მიაწოდა ინფორმაცია, რომ ზ/აღნიშნული პერიოდის განმავლობაში, ასოციაციაში შემოვიდა 4 აუდიტორული ფირმის განცხადება. წევრებმა განიხილეს ყველა წარმოდგენილი კომპანიის შემოთავაზება:

1. შპს „ფინანსური მართვის ჯგუფი“, მომსახურების ღირებულება 5000 ლარი დღგ-ს ჩათვლით.
2. კომპანია „ARBITRANS Financial& Business Advisor”, მომსახურების ღირებულება - 6700 დოლარი დღგ-ს გარეშე.
3. კომპანია „ეიჯი ინთერნეიშენალ კონსალტინგი“, მომსახურების ღირებულება 4885 ლარი დღგ-ს ჩათვლით.
4. აუდიტორული კომპანია შპს „ელ. თი ჯი კონსალტინგი“, მომსახურების ღირებულება 3500 ლარი დღგ-ს ჩათვლით.

საკონკურსო განაცხადებების განხილვის პროცესში, წევრების მიერ ყურადღება გამახვილდა კომპანიის კვალიფიკაციაზე და შეღავათიანი მომსახურების ფასზე. ორივე კრიტერიუმის გათვალისწინებით, უპირატესობა მიენიჭა შპს „ფინანსური მართვის ჯგუფის“ მიერ წარმოდგენილ განაცხადს და ერთხმად იქნა მიღებული გადაწყვეტილება, რომ ასოციაციის 2016 წლის საანგარიშგებო პერიოდის ფინანსური აუდიტი ჩატარებულ იქნას შპს „ფინანსური მართვის ჯგუფის“ მიერ. აღნიშნული კომპანიის წარმომადგენელთან შესაბამისი ხელშეკრულების გაფორმების ორგანიზება უზრუნველყოს ასოციაციის აპარატმა მ/წ 30 ივნისამდე და ჩასატარებელი სამუშაოს ვადად განისაზღვროს 1 თვე (30 კალენდარული დღე, დაწყების თარიღი: მ/წ 1 ივლისი, ხოლო დასრულების თარიღი - მ/წ 31ივლისი).

**აღნიშნულ საკითხზე ღია კენჭისყრის შედეგად, წევრებმა ერთხმად მიიღეს**

**დადგენილება:**

1. **შერჩეულ იქნას აუდიტორული ფირმა შპს „ფინანსური მართვის ჯგუფი“, რომელიც განახორციელებს ს.ს.ი.პ “საქართველოს ადვოკატთა ასოციაციის” 2016 წლის საანგარიშო პერიოდის აუდიტორულ შემოწმებას. აღნიშნული მომსახურების გაწევის საფასურად განსაზღვრულია 5000 ლარი (ხუთი ათასი) დღგ-ს ჩათვლით.**

 **შპს „ფინანსური მართვის ჯგუფის“ მიერ “საქართველოს ადვოკატთა ასოციაციის” 2016 წლის საანგარიშო პერიოდის აუდიტორული შემოწმების ჩასატარებლად, მ/წ 30 ივნისამდე ასოციაციის აპარატმა უზრუნველყოს შპს „ფინანსური მართვის ჯგუფის“ წარმომადგენელთან შესაბამისი ხელშეკრულების გაფორმების ორგანიზება. ჩასატარებელი სამუშაოს ვადად განისაზღვროს** **ხელშეკრულების გაფორმებიდან**  **30 კალენდარული დღე (დაწყების თარიღი: მ/წ 1 ივლისი, ხოლო დასრულების თარიღი - მ/წ 31ივლისი).**

**სარევიზიო კომისიის თავმჯდომარე- ლიანა მასიკაშვილი**

 **წევრი- ელგუჯა ჩხაიძე**

**წევრი -თემურ სიმონიშვილი**